[{"text_idx": "#000003", "text": "Arvustus. Vo\u0303rratult va\u0308rske King Stingray"}, {"text_idx": "#000004", "text": "Uus albumKing Stingray\"King Stingray\" (Cooking Vinyl)10/10"}, {"text_idx": "#000005", "text": "Oma ansamblile uue z\u030canri leiutamine ko\u0303lab populistliku sammuna, mille eesma\u0308rk na\u0308ib enneko\u0303ike olema turunduslik eristumine ja nimetuste bingot ma\u0308ngida armastavate muusikakriitikute ta\u0308helepanu pu\u0308u\u0308dmine. End Yol\u014bu surf-rock'iks liigitavale King Stingrayle on siiski keeruline seda ette heita \u2013 kaasaegset ja traditsioonilist po\u0303imiv Po\u0303hja-Austraalia viisik pakub omanimelisel debu\u0308u\u0308talbumil to\u0303epoolest harukordselt eristuvat helikeelt."}, {"text_idx": "#000006", "text": "2020. aastal asutatud ansambel maandub viljakale pinnasele. U\u0308heltpoolt on kultuuri globaliseerumine toonud kaasa nurkade maha viilimise ning eri riikidest pa\u0308rineva levimuusika u\u0308heu\u0308lbastumise. Teisalt on ko\u0303ige klikikaugusel asumise tingimustes kergem pu\u0308u\u0308nele pa\u0308a\u0308seda ka erisugu etno-kurioosumitel a la Puuluup."}, {"text_idx": "#000008", "text": "King Stingray juured asuvad Austraalia po\u0303hjatipus \u2013 Sydneyst, Melbourne'ist ja pealinnast Canberrast vaadates sisuliselt riigi teises otsas asuval Arnhemi maal. Valdavalt Austraalia po\u0303liselanike poolt asustatud piirkond toimib sisuliselt eraldi riigina, kuhu on jo\u0303udnud vo\u0303rdlemisi va\u0308he la\u0308a\u0308ne mo\u0303jutusi."}, {"text_idx": "#000009", "text": "Aarnhemi kuulsaimaks ba\u0308ndiks on kaheksaku\u0308mnendatest tegutsev folkgrupp Yothu Yindi, kes on muuseas tuuritanud korduvalt Austraalia rockmuusika hiiu Midnight Oiliga. U\u0308ks arvustaja on tabavalt ta\u0308heldanud, et kui Yothu Yindi ja Midnight Oil moodustanuks supergrupi, oleks tulemuseks King Stingray. O\u0303igupoolest seovad koguni kaht ba\u0308ndi liikmetest eelka\u0308ijatega ka sugulussidemed."}, {"text_idx": "#000010", "text": "Kodukandiga samava\u0308a\u0308rselt on King Stingrayl sidemeid ka erinevate la\u0308a\u0308ne levimuusika z\u030canritega ja neid ei peljata sugugi. Kui Yothu Yindi segas pa\u0308rimusmuusikat la\u0308a\u0308neliku staadionirokiga, siis ja\u0308reltulijad ka\u0308ivad oma debu\u0308u\u0308di ku\u0308mne loo jooksul la\u0308bi va\u0308hemalt pool tosinat eri z\u030canrit."}, {"text_idx": "#000011", "text": "Pa\u0308ikeselise avaloo \"Lupa\" vo\u0303iks to\u0303epoolest liigitada surf-rock'iks, kuid \"Hey Wanhaka\" kisub oma a\u0308kiliste ka\u0308ikudega juba rohkem grunge poole. Melanhoolsete hoovustega \"Get Me Out\" ko\u0303laks omal kohal mo\u0303nel Ameerika hiiu The War on Drugs albumil, raju \"Raypirri\" toob meelde Bad Religioni ja oma ko\u0303rgaja The Offspringi, \"Milkumana\" gruuv kisub juba diskopo\u0303randale enne kui \"Malk Mirri Wayin\" taas pungi radadele naaseb ja akustiline \"Life Goes On\" albumi lo\u0303puks lo\u0303kke a\u0308a\u0308rde juhatab. Ja kaht albumi tipphetke, \"Let's Go\" ja \"Camp Dog\", pole jo\u0303udnud mainidagi!"}, {"text_idx": "#000012", "text": "Ko\u0303ik see vo\u0303iks kujuneda laialivalguvaks stiililiste mo\u0303jude popurriiks, kuid ba\u0308nd segab ko\u0303ik z\u030canrid enda omaks. Po\u0303lvest po\u0303lve pa\u0308randatud, manikay nime kandev ja enamasti loodusele pu\u0308hendatud venitatud vokaalidega pa\u0308rimuslik laulustiil pole siin pelgaks maitseaineks, mida eksootika huvides la\u0308a\u0308nelikule rockmuusikale peale puistata. Plaadi lo\u0303ppedes on raske o\u0308elda, mis on ta\u0308pselt millele kastmeks, ja ilmselt pole see ka ta\u0308htis, kuna lood toimivad lihtsalt va\u0308ga tugevate eraldiseisvate rokk- ja poppaladena."}, {"text_idx": "#000013", "text": "Eri stiile ho\u0303lmavad lood seob u\u0308hte tervikusse peamise vokalisti Yirr\u014ba Yunupi\u014bu a\u0308a\u0308rmiselt eristuv vokaal, olgu parajasti kasutuses inglise vo\u0303i Aarnhemist pa\u0308rit yol\u014bu keel. Taustale ma\u0308ngib ba\u0308nd mitmeid piirkondlikke instrumente puust klo\u0303bistitest didz\u030ceriduuni. Need on aga niivo\u0303rd ha\u0308sti tervikusse komponeeritud, et ei to\u0303mba hetkekski lihtsalt edevuse huvides endale ta\u0308helepanu."}, {"text_idx": "#000014", "text": "Vaadates tagasi oma juurte juurde, vaatab ba\u0308nd u\u0308htlasi edasi ja on loonud u\u0308he ko\u0303ige va\u0308rskema albumi sel aastal \u2013 debu\u0308u\u0308di, mis ko\u0303lab sedavo\u0303rd rikkalikult, et vo\u0303iks olla paljude ba\u0308ndide parimate palade kogumik."}, {"text_idx": "#000015", "text": "Andrei Liimets. Emmy auhinnad turvatsoonis"}, {"text_idx": "#000017", "text": "Rahvusringha\u0308a\u0308ling ta\u0308histab eesti kirjanduse pa\u0308eva"}, {"text_idx": "#000020", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000021", "text": "ETV2 teemao\u0303htu pu\u0308hendub eesti kirjandusklassikale"}, {"text_idx": "#000022", "text": "\"Savvusanna so\u0303sarate\" meeskond jo\u0303udis Eestisse: ja\u0308rgmine siht on Oscarid"}, {"text_idx": "#000024", "text": "Kodumaine \"Suvitajad\" jo\u0303uab kinoekraanile veebruaris"}, {"text_idx": "#000025", "text": "Eesti arhitektuuripreemiate laureaadid on selgunud"}, {"text_idx": "#000027", "text": "Otseu\u0308lekanne kell 19: MUBA-s selguvad arhitektuuripreemiate laureaadid"}, {"text_idx": "#000033", "text": "Produtsent: \"Savvusanna so\u0303saratel\" on juba laual pakkumised kinoleviks mitmetes va\u0308lisriikides"}, {"text_idx": "#000036", "text": "Otse neljapa\u0308eval kell 11: muuseumi aastaauhindade konverents"}, {"text_idx": "#000037", "text": "Otse neljapa\u0308eval kell 19: selguvad ta\u0308navused Muuseumiroti vo\u0303itjad"}, {"text_idx": "#000039", "text": "Edetabel. Aasta parimad albumid 2022"}, {"text_idx": "#000040", "text": "Aasta parimad albumid 2022. Isiklikud edetabelid"}, {"text_idx": "#000041", "text": "U\u0308levaade. Aasta parimad lood 2022"}, {"text_idx": "#000044", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}]